शुक्रवार को जीआईसी में प्रात: 11 बजे से शाम 5 बजे तक चुनाव चिन्ह आवंटन की धूम रही। अध्यक्ष और वार्ड सदस्यता के प्रत्याशी मनचाहे चिन्ह हथियाने की जुगत भिड़ाते रहे। निर्वाचन आयोग द्वारा मान्यता प्राप्त राजनीतिक दलों के लिए निर्धारित चुनाव चिन्ह तो उनके प्रत्याशियों को दे दिए गए लेकिन निर्दलीय प्रत्याशी कुछ खास चिन्हों के लिए रिटर्निंग आफीसर और सहायक रिटर्निंग आफीसर से आरजू करते रहे। अध्यक्ष पद पर भी यही स्थिति रही। उधर, कई प्रत्याशी चुनाव चिन्ह लेने नहीं आए तो आरओ और एआरओ ने उन्हें फोन के जरिए बुलाकर चुनाव चिन्ह सौंपे। महिला प्रत्याशियों के पति ही चुनाव चिन्ह हासिल करने के लिए काउंटर पर पसीना बहाते रहे।